ESSO มอบเงิน 4 หมื่นบาท จัดซื้ออุปกรณ์ดิจิทัล “ร.ร. คูคำพิทยาสรรพ์” ขอนแก่น
ESSO และบริษัทในเครือเอ็กซอนโมบิล สนับสนุนงบประมาณ 4 หมื่นบาท จัดซื้ออุปกรณ์ดิจิทัล ร.ร. คูคำพิทยาสรรพ์ จ.ขอนแก่น เพื่อส่งเสริมการเรียนรู้แบบผสมผสาน
ESSO และบริษัทในเครือเอ็กซอนโมบิล สนับสนุนงบประมาณ 4 หมื่นบาท จัดซื้ออุปกรณ์ดิจิทัล ร.ร. คูคำพิทยาสรรพ์ จ.ขอนแก่น เพื่อส่งเสริมการเรียนรู้แบบผสมผสาน
10 ก.พ. 2566

บริษัท เอสโซ่ (ประเทศไทย) จำกัด (มหาชน) หรือ ESSO และบริษัทในเครือเอ็กซอนโมบิลในประเทศไทยสนับสนุนงบประมาณในการจัดซื้ออุปกรณ์ดิจิทัลให้กับโรงเรียนคูคำพิทยาสรรพ์ จ.ขอนแก่น เพื่อส่งเสริมการเรียนรู้แบบผสมผสาน(blended learning) ซึ่งเป็นการเรียนที่ผสมกันระหว่างการเรียนแบบปกติและการเรียนออนไลน์ เพื่อให้นักเรียนเข้าถึงการเรียนรู้ได้รวดเร็วและมีประสิทธิภาพมากขึ้น
ทั้งนี้ ดร.ทวีศักดิ์ บรรลือสินธุ์ กรรมการ ESSO มอบเงินสนับสนุนจำนวน 40,000 บาท ให้แก่ สิบตำรวจโทพลทอง เพ็งวงษา ผู้อำนวยการโรงเรียนคูคำพิทยาสรรพ์ โรงเรียนคูคำพิทยาสรรพ์ก่อตั้งขึ้นในปี พ.ศ. 2470 เดิมชื่อ โรงเรียนบ้านคู ตั้งอยู่ที่ หมู่ที่ 1 บ้านคู ตำบลคูคำ อำเภอซำสูง จังหวัดขอนแก่น เปิดสอนตั้งแต่ชั้นอนุบาลถึงมัธยมศึกษาตอนต้น มีนักเรียนประมาณ 135 คน และครู 17 ท่าน
ทั้งนี้ บริษัทเอสโซ่ฯ ได้เคยสนับสนุนงบประมาณให้โรงเรียนคูคำพิทยาสรรพ์ในปี 2562 เพื่อสนับสนุนการเรียนรู้แบบผสมผสาน (blended learning) ในระดับชั้นประถมศึกษาที่ 5-6 ของเลิร์น เอดูเคชั่น (Learn Education)
บริษัท เอสโซ่ฯ และบริษัทในเครือเอ็กซอนโมบิลในประเทศไทยดำเนินธุรกิจการกลั่นและจัดจำหน่ายน้ำมันที่มีคุณภาพ รวมถึงผลิตภัณฑ์เคมีภัณฑ์แบบครบวงจรให้ความสำคัญในการดำเนินธุรกิจที่ก้าวไปพร้อมกับความรับผิดชอบต่อสังคม สนับสนุนความเจริญสู่ชุมชน ในด้านต่างๆ ทั้งการใช้ชีวิตความเป็นอยู่ การพัฒนาคุณภาพสิ่งแวดล้อม รวมถึงความปลอดภัยและสุขอนามัย